CELEX: 32020R1256
Language: el
Date: 2020-09-07 00:00:00
Title: Εκτελεστικός κανονισμός (ΕΕ) 2020/1256 της Επιτροπής της 7ης Σεπτεμβρίου 2020 για την τροποποίηση του παραρτήματος I του εκτελεστικού κανονισμού (ΕΕ) 2018/659 όσον αφορά την είσοδο ζώντων ιπποειδών και σπέρματος, ωαρίων και εμβρύων ιπποειδών στην Ένωση από τη Μαλαισία (Κείμενο που παρουσιάζει ενδιαφέρον για τον ΕΟΧ)

8.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 293/5
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1256 ΤΗΣ ΕΠΙΤΡΟΠΗΣ
         της 7ης Σεπτεμβρίου 2020
         για την τροποποίηση του παραρτήματος I του εκτελεστικού κανονισμού (ΕΕ) 2018/659 όσον αφορά την είσοδο ζώντων ιπποειδών και σπέρματος, ωαρίων και εμβρύων ιπποειδών στην Ένωση από τη Μαλαισία
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο μέρος I του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 3,
         Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (2), και ιδίως το άρθρο 2 στοιχείο θ), το άρθρο 12 παράγραφοι 1, 4 και 5, το άρθρο 13 παράγραφος 2, τα άρθρο 15, το άρθρο 16 και το άρθρο 19 στοιχεία α) και β),
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2018/659 της Επιτροπής (3) καθορίζει τον κατάλογο των τρίτων χωρών και περιοχών τρίτων χωρών από τις οποίες επιτρέπεται η εισαγωγή ιπποειδών και σπέρματος, ωαρίων και εμβρύων ιπποειδών στην Ένωση. Ορίζει επίσης τις ζωοϋγειονομικές απαιτήσεις και τις απαιτήσεις κτηνιατρικής πιστοποίησης που ισχύουν για τις εν λόγω παρτίδες.
                  
               
                     (2)
                  
                  
                     Η οδηγία 2009/156/ΕΚ ορίζει τους όρους υγειονομικού ελέγχου που διέπουν τις εισαγωγές ιπποειδών στην Ένωση. Προβλέπει ότι τα ιπποειδή που εισάγονται στην Ένωση πρέπει να προέρχονται από τρίτη χώρα απαλλαγμένη από την πανώλη των ίππων.
                  
               
                     (3)
                  
                  
                     Η οδηγία 92/65/ΕΟΚ ορίζει τους όρους υγειονομικού ελέγχου που διέπουν τις εισαγωγές σπέρματος, ωαρίων και εμβρύων ιπποειδών στην Ένωση. Προβλέπει ότι μόνο τα προϊόντα που προέρχονται από τρίτη χώρα ή από τμήμα του εδάφους τρίτης χώρας που περιλαμβάνεται σε κατάλογο τρίτων χωρών ο οποίος έχει καταρτιστεί σύμφωνα με την εν λόγω οδηγία μπορούν να εισάγονται στην Ένωση.
                  
               
                     (4)
                  
                  
                     Οι ειδικοί κανόνες για τους επίσημους ελέγχους των φορτίων ζώων και ζωικού αναπαραγωγικού υλικού που διαμετακομίζονται μέσω της Ένωσης, συμπεριλαμβανομένων των ιπποειδών και του ζωικού αναπαραγωγικού υλικού τους, καθορίζονται στον κατ’ εξουσιοδότηση κανονισμό (ΕΕ) 2019/2124 της Επιτροπής (4).
                  
               
                     (5)
                  
                  
                     Την 1η Σεπτεμβρίου 2020 το Τμήμα Κτηνιατρικών Υπηρεσιών της Μαλαισίας επιβεβαίωσε τη λήψη θετικού αποτελέσματος σε δοκιμασία ανίχνευσης του γονιδιώματος του ιού της πανώλης των ίππων η οποία διενεργήθηκε σε δείγματα που ελήφθησαν από ίππους στην πολιτεία Terrenganu, στο βορειοανατολικό τμήμα της χερσονήσου της Μαλαισίας, σε απόσταση τουλάχιστον 60 km από τα σύνορα με την Ταϊλάνδη. Το Τμήμα Κτηνιατρικών Υπηρεσιών της Μαλαισίας έχει δηλώσει δεόντως τους ελέγχους των μετακινήσεων ίππων σε ολόκληρη την εν λόγω τρίτη χώρα και ενημέρωσε τον Παγκόσμιο Οργανισμό για την Υγεία των Ζώων (OIE).
                  
               
                     (6)
                  
                  
                     Η είσοδος στην Ένωση ιπποειδών και αναπαραγωγικού υλικού ιπποειδών από τη Μαλαισία δεν θα πρέπει πλέον να επιτρέπεται. Συνεπώς, η καταχώριση για τη Μαλαισία στο παράρτημα I του εκτελεστικού κανονισμού (ΕΕ) 2018/659 θα πρέπει να τροποποιηθεί, ώστε να μην επιτρέπεται πλέον η είσοδος στην Ένωση ιπποειδών και αναπαραγωγικού υλικού ιπποειδών από τη χερσόνησο της Μαλαισίας.
                  
               
                     (7)
                  
                  
                     Επομένως, ο εκτελεστικός κανονισμός (ΕΕ) 2018/659 θα πρέπει να τροποποιηθεί ανάλογα.
                  
               
                     (8)
                  
                  
                     Λόγω των κινδύνων για την υγεία των ζώων, η τροποποίηση της καταχώρισης που αφορά τη Μαλαισία στο παράρτημα I του εκτελεστικού κανονισμού (ΕΕ) 2018/659 θα πρέπει να τεθεί σε ισχύ το συντομότερο δυνατόν.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο παράρτημα I του εκτελεστικού κανονισμού (ΕΕ) 2018/659, η καταχώριση για τη Μαλαισία αντικαθίσταται από το ακόλουθο κείμενο:
            
               
                           «MY
                        
                        
                           Μαλαισία
                        
                        
                           MY-0
                        
                        
                           Ολόκληρη η χώρα
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           MY-1
                        
                        
                           Χερσόνησος
                        
                        
                           Ζ
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —»
                        
                        
                            
                        
                     
         
         
            Άρθρο 2
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 7 Σεπτεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 268 της 14.9.1992, σ. 54.
         
            (2)  ΕΕ L 192 της 23.7.2010, σ. 1.
         
            (3)  Εκτελεστικός κανονισμός (ΕΕ) 2018/659 της Επιτροπής, της 12ης Απριλίου 2018, σχετικά με τους όρους για την είσοδο ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 110 της 30.4.2018, σ. 1).
         
            (4)  Κατ’ εξουσιοδότηση κανονισμός (ΕΕ) 2019/2124 της Επιτροπής, της 10ης Οκτωβρίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τους κανόνες για τους επίσημους ελέγχους φορτίων ζώων και αγαθών υπό διαμετακόμιση, μεταφόρτωση και περαιτέρω μεταφορά μέσω της Ένωσης και για την τροποποίηση των κανονισμών της Επιτροπής (ΕΚ) αριθ. 798/2008, (ΕΚ) αριθ. 1251/2008, (ΕΚ) αριθ. 119/2009, (ΕΕ) αριθ. 206/2010, (ΕΕ) αριθ. 605/2010, (ΕΕ) αριθ. 142/2011, (ΕΕ) αριθ. 28/2012, του εκτελεστικού κανονισμού (ΕΕ) 2016/759 της Επιτροπής και της απόφασης 2007/777/ΕΚ της Επιτροπής (ΕΕ L 321 της 12.12.2019, σ. 73).